ddrg/super_eurlex huggingface dataset:
Euroopa Liidu Teataja L 096 , 12/04/2003 Lk 0011 - 0012



Komisjoni määrus (EÜ) nr 666/2003, 11. aprill 2003, millega lubatakse teatavaid mikroorganisme söötades ajutiselt kasutada (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud määrusega (EÜ) nr 1756/2002, [2] eriti selle artiklit 3 ja artikli 9e lõiget 1, ning arvestades järgmist: (1) Vastavalt direktiivile 70/524/EMÜ tohib ringlusse suunata üksnes ühenduse loaga söödalisandeid. (2) Direktiivi 70/524/EMÜ C lisa II osas nimetatud mikroorganisme sisaldavate lisandite puhul võib uut söödalisandit ajutiselt lubada, kui kõnealuse direktiivi tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel kõnealuse artikli 2 punktis a osutatud viisil. Selline ajutine luba antakse kuni neljaks aastaks. (3) Käesoleva määruse lisas kirjeldatud mikroorganismide valmistise kohta esitatud loataotluse hinnang näitab, et direktiivi 70/524/EMÜ artikli 9e lõikes 1 osutatud tingimused on täidetud. (4) Seetõttu võib mikroorganismide valmistisele anda ajutise kasutusloa neljaks aastaks. (5) Söötade teaduskomitee on andnud soodsa hinnangu mikroorganismide gruppi kuuluva kõnealuse valmistise kahjutuse kohta, kui neid kasutatakse käesoleva määruse lisas sätestatud tingimustel põrsaste ja nuumsigade puhul. (6) Taotluse hindamine on näidanud, et töötajate kaitsmiseks lisas loetletud söödalisanditega kokkupuutumise eest on vajalikud teatavad meetmed. Kõnealune kaitse tagatakse nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [3] kohaldamisega. (7) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Mikroorganismide gruppi kuuluvat ja lisas osutatud lisandit lubatakse kasutada söödalisandina lisas sätestatud tingimustel. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. aprill 2003 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 265, 3.10.2002, lk 1. [3] EÜT L 183, 29.6.1989, lk 1. -------------------------------------------------- LISA "Nr (või EÜ nr) | Söödalisand | Keemiline valem, kirjeldus | Loomaliik või | Maksimumvanus | Miinimumsisaldus | Maksimumsisaldus | Muud sätted | Loa kehtivusaja lõpp | CFU/kg täissöödas | CFU/kg täissöödas | Mikroorganismid 22 | Enterococcus faecium DSM 7134 | Enterococcus faecium’i valmistis, mis sisaldab vähemalt: pulber: 1 × 1010 CFU/g lisanditgraanulid (mikrokapseldatud): 1 × 1010 CFU/g lisandit | Põrsad | 0,5 ×109 | 4 × 109 | Kasutusjuhenditesse tuleb märkida lisandi ja eelsegu säilitustemperatuur, kõlblikkusaeg ja granuleerimispüsivus | 15.4.2007 | Nuumsead | | 0,2 × 109 | 1 × 109" | --------------------------------------------------
NB: Tootekoodid ja A-rea sihtkohakoodid on kindlaks määratud komisjoni muudetud määrusega (EMÜ) nr 3846/87 (EÜT L 366, 24.12.1987, lk 1). Numbrilised sihtkohakoodid on kindlaks määratud määrusega (EÜ) nr 2081/2003 (EÜT L 313, 28.11.2003, lk 11). Muud sihtkohad on määratletud järgmiselt: C10 : Kõik sihtkohad. C11 : Kõik sihtkohad, välja arvatud Bulgaaria. C12 : Kõik sihtkohad, välja arvatud Rumeenia. C13 : Kõik sihtkohad, välja arvatud Bulgaaria ja Rumeenia.”
(15)

HACCP nõuded peaksid arvestama Codex Alimentarius’es esitatud põhimõtetega. Need peaksid võimaldama piisavat paindlikkust kohaldamiseks kõikides olukordades, sealhulgas väikeettevõtetes. Eelkõige on vaja tunnistada, et teatavates toiduainete tootmisharudes ei ole kriitilisi kontrollpunkte võimalik kindlaks määrata ning et mõnel juhul võivad head hügieenitavad asendada kriitiliste kontrollpunktide seire. Sarnaselt ei tähenda “kriitiliste piiride” kehtestamise nõue seda, et igal juhtumil on vaja määrata arvuline piir. Lisaks sellele peab dokumentide säilitamise nõue olema paindlik, et vältida põhjendamatut koormust väga väikestele ettevõtetele.
1.

Leheküljel 72 a) pealkiri: asendatakse järgmisega: b) põhjendus 1: „(1) Riiklike sotsiaalkindlustussüsteemide kooskõlastuseeskirjad mahuvad isikute vaba liikumise raamesse ja peaksid kaasa aitama nende elustandardi ja tööhõive tingimuste paranemisele.” asendatakse järgmisega: „(1) Riiklike sotsiaalkindlustussüsteemide koordineerimisnormid mahuvad isikute vaba liikumise raamesse ja peaksid kaasa aitama nende elustandardi ja tööhõive tingimuste paranemisele.” c) põhjenduse 3 teine lause: „Selliste tegurite tõttu on ühenduse kooskõlastuseeskirjad muutunud keerulisteks ja pikkadeks.” asendatakse järgmisega: „Selliste tegurite tõttu on ühenduse koordineerimisnormid muutunud keerulisteks ja pikkadeks.” d) põhjendus 4: „(4) Vaja on arvestada siseriiklike sotsiaalkindlustusalaste õigusaktide erijooni ning rajada üksnes kooskõlastussüsteem.” asendatakse järgmisega: „(4) Vaja on arvestada siseriiklike sotsiaalkindlustusalaste õigusaktide erijooni ning rajada üksnes koordineerimissüsteem.” e) põhjendus 5: „(5) Kõnealuse kooskõlastamise raames on vaja asjaomastele isikutele erinevate siseriiklike õigusaktide alusel tagada võrdne kohtlemine ühenduse piires.” asendatakse järgmisega: „(5) Kõnealuse koordineerimise raames on vaja asjaomastele isikutele erinevate siseriiklike õigusaktide alusel tagada võrdne kohtlemine ühenduse piires.”
„c)

on asjaomastel reisijatel õigus saada tegutsevalt lennuettevõtjalt hüvitist vastavalt artiklile 7, välja arvatud juhul, kui i) neid on tühistamisest teavitatud vähemalt kaks nädalat enne kavandatud väljumisaega; või ii) neid on teavitatud tühistamisest kahe nädala ja seitsme päeva vahel enne kavandatud väljumisaega ning neile on pakutud võimalust teekonda muuta, mis võimaldab neil välja lennata mitte rohkem kui kaks tundi enne kavandatud väljumisaega ja jõuda lõppsihtkohta hiljemalt neli tundi pärast kavandatud saabumisaega; või iii) neid on teavitatud tühistamisest vähem kui seitse päeva enne kavandatud väljumisaega ning neile on pakutud võimalust teekonda muuta, mis võimaldab neil välja lennata mitte rohkem kui üks tund enne kavandatud väljumisaega ja jõuda lõppsihtkohta hiljemalt kaks tundi pärast kavandatud saabumisaega.“
„(8)

Euroopa nõukogu võttis Tampere resolutsioonides arvesse, et ligipääsu jõustamist muus liikmesriigis kui liikmesriigis, kus otsus on langetatud, tuleks kiirendada ja lihtsustada, loobudes mis tahes vahepealsetest meetmetest, mida rakendataks enne täitmisele pööramist liikmesriigis, milles jõustamist taotletakse. Kohtuotsust, mis on päritolukohtus kinnitatud Euroopa täitekorraldusena, tuleks jõustamiseesmärkidel kohelda kui otsust, mis on tehtud liikmesriigis, milles jõustamist taotletakse. Näiteks Ühendkuningriigis registreeritakse välisriigi kinnitatud kohtuotsus samade reeglite järgi nagu mis tahes Ühendkuningriigi osast pärit kohtuotsus ning see ei tähenda välisriigi kohtuotsuse sisu läbivaatamist. Selliste kohtuotsuste täitmisele pööramise korda reguleerib jätkuvalt siseriiklik õigus.“
Euroopa Liidu Teataja L 006 , 10/01/2004 Lk 0016 - 0016



Komisjoni määrus (EÜ) nr 39/2004, 9. jaanuar 2004, millega muudetakse suhkrusektori turgude ühist korraldust käsitleva nõukogu määruse (EÜ) nr 1260/2001 V lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, [1] eriti selle artikli 27 lõiget 15, ning arvestades järgmist: (1) Määruse (EÜ) nr 1260/2001 artiklis 27 sätestatakse, et teatavatele kõnealuses määruses nimetatud toodetele antakse eksporditoetust, kui neid tooteid eksporditakse sama määruse V lisas loetletud kaupadena ja eriti CN-koodide 21021031 ja 21021039 alla kuuluva eluspärmina. (2) Suhkrusektori kvoodisüsteemi kohaldamise üksikasjalikke eeskirju käsitleva komisjoni 20. veebruari 2002. aasta määruse (EÜ) nr 314/2002 artikli 1 lõike 2 punktis f sätestatakse, [2] et alates 1. veebruarist 2004 ei võeta eluspärmi valmistamiseks kasutatavaid siirupikoguseid arvesse määruse (EÜ) nr 1260/2001 artiklite 13–18 kohase suhkrutoodangu arvutamisel. Järjepidevuse huvides tuleks samast kuupäevast alates tühistada võimalus anda eksporditoetust eluspärmi tootmiseks kasutatavatele suhkrukogustele. (3) Seetõttu tuleks määruse (EÜ) nr 1260/2001 V lisa vastavalt muuta. (4) Suhkruturu korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1260/2001 V lisast jäetakse välja CN-koodidele ex2102, 210210, 21021031 ja 21021039 vastavad read: Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse alates 1. veebruarist 2004. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. jaanuar 2004 Komisjoni nimel komisjoni liige Franz Fischler [1] EÜT L 178, 30.6.2001, lk 1. Määrust on viimati muudetud komisjoni määrusega (EÜ) nr 2196/2003 (ELT L 328, 17.11.2003, lk 17). [2] EÜT L 50, 21.2.2002, lk 40. Määrust on viimati muudetud määrusega (EÜ) nr 38/2004 (vt ELT L 006, 10.1.2004, lk 16). --------------------------------------------------
Euroopa Liidu Teataja L 021 , 28/01/2004 Lk 0008 - 0008



Komisjoni määrus (EÜ) nr 134/2004, 27. jaanuar 2004, millega kehtestatakse kindlasummaline tasu põllumajandusliku raamatupidamise andmevõrguga seotud põllumajandusaruande kohta 2004. aruandeaastaks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate põllumajandusliku raamatupidamise andmete kogumise võrk, [1] võttes arvesse komisjoni 13. juuli 1983. aasta määrust (EMÜ) nr 1915/83 teatavate raamatupidamist käsitlevate üksikasjalike rakenduseeskirjade kohta põllumajandustootjate tulude kindlaksmääramiseks, [2] eelkõige selle artikli 5 lõiget 3, ning arvestades järgmist: (1) Määruse (EMÜ) nr 1915/83 artikli 5 lõikes 1 nähakse ette, et komisjon maksab asjaomasele liikmesriigile kindlasummalist tasu iga nõuetekohaselt koostatud põllumajandusaruande kohta, mis on talle edastatud kõnealuse määruse artiklis 3 sätestatud tähtaja jooksul. (2) Komisjoni määrusega (EÜ) nr 113/2003 [3] kehtestati 2003. aruandeaastaks kindlasummalise tasu määraks 138 eurot ühe põllumajandusaruande kohta. Kulude dünaamika ja selle mõju tõttu põllumajandusaruannete koostamiskuludele on vaja kõnealuse tasu määr läbi vaadata. (3) Käesoleva määrusega ettenähtud meetmed on kooskõlas ühenduse põllumajandusaruandluse andmevõrgu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1915/83 artikli 5 lõikes 1 ettenähtud kindlasummalise tasu määraks kehtestatakse 140 eurot. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Seda kohaldatakse alates 2004. aruandeaastast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. jaanuar 2004 Komisjoni nimel komisjoni liige Franz Fischler [1] EÜT 109, 23.6.1965, lk 1859/65. Määrust on viimati muudetud määrusega (EÜ) nr 2059/2003 (ELT L 308, 25.11.2003, lk 1). [2] EÜT L 190, 14.7.1983, lk 25. [3] EÜT L 18, 23.1.2003, lk 3. --------------------------------------------------
Komisjoni määrus (EÜ) nr 177/2004,

30. jaanuar 2004,

millega kehtestatakse nõukogu määruse (EÜ) nr 2201/96 kohaselt töötlemiseks ettenähtud tomatite toetus 2004/05. turustusaastaks

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. oktoobri 1996. aasta määrust (EÜ) nr 2201/96 puu- ja köögiviljatooteturu ühise korralduse kohta, [1] eriti selle artikli 6 lõiget 1,

ning arvestades järgmist:

(1) Komisjoni 29. augusti 2003. aasta määruse (EÜ) nr 1535/2003, milles sätestatakse määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga, [2] artikli 3 lõikes 3 sätestatakse, et komisjon avaldab tomatite toetusmäärad pärast seda, kui ta on kontrollinud, et määruse (EÜ) nr 2201/96 III lisas sätestatud künniseid järgitakse.

(2) Määruse (EÜ) nr 2201/96 artikli 5 lõikega 2 nähakse ette, et töötlemiskünnise ületamise arvutamiseks võrreldakse künnist toetuse andmise turustusaastale eelneva kolme turustusaasta jooksul toetuse abil töödeldud keskmise kogusega.

(3) 2001/02., 2002/03. ja 2003/04. turustusaastatel toetuse abil töötlemiseks tarnitud tomatite keskmine kogus, millest liikmesriigid on teatanud, on 196004 tonni kõrgem kui ühenduse künnis. 2004/2005. turustusaastaks antavat toetust tuleb seepärast kohandada vastavalt määruse (EÜ) nr 2201/96 artikli 4 lõikes 2 kehtestatud tasemele.

(4) Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Nõukogu määruse (EÜ) nr 2201/96 kohaselt on tomatite toetus 2004/05. turustusaastaks:

- Kreekas, Prantsusmaal, Itaalias ja Portugalis 34,50 eurot tonni kohta;

- Hispaanias 34,50 eurot tonni kohta tomatite puhul, mis on ette nähtud tervete kooritud tomatite tootmiseks;

- Hispaanias 29,36 eurot tonni kohta tomatite puhul, mis on ette nähtud muude toodete kui tervete kooritud tomatite tootmiseks.

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 30. jaanuar 2004

Komisjoni nimel

komisjoni liige

Franz Fischler

[1] EÜT L 297, 21.11.1996, lk 29. Määrust on viimati muudetud komisjoni määrusega (EÜ) nr 453/2002 (EÜT L 72, 14.3.2002, lk 9).

[2] ELT L 218, 30.8.2003, lk 14.

--------------------------------------------------
Euroopa Liidu Teataja L 029 , 03/02/2004 Lk 0003 - 0003



Komisjoni määrus (EÜ) nr 184/2004, 2. veebruar 2004, mis lõpetab määrusega (EÜ) nr 1695/2002 kehtestatud tagasiulatuva järelevalvesüsteemi teatavate terastoodete suhtes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. detsembri 1994. aasta määrust (EÜ) nr 3285/94 impordi ühiseeskirjade kohta ja määruse (EÜ) nr 518/94 kehtetuks tunnistamist [1], mida on viimati muudetud nõukogu määrusega (EÜ) nr 2474/2000 [2] ning eriti selle artiklit 21, võttes arvesse nõukogu 7. märtsi 1994. aasta määrust (EÜ) nr 519/94 teatavatest kolmandatest riikidest pärit impordi ühiseeskirjade kohta ja määruste (EMÜ) nr 1765/82, (EMÜ) nr 1766/82 ja (EMÜ) nr 3420/83 kehtetuks tunnistamist, [3] mida on viimati muudetud määrusega (EÜ) nr 427/2003 ning eriti selle artiklit 18, [4] pärast konsulteerimist vastavalt määruste (EÜ) nr 3285/94 ja (EÜ) nr 519/94 artikli 4 alusel loodud nõuandekomiteega ning arvestades järgmist: MENETLUS (1) 27. septembril 2002 pärast kahekümne ühe terastoote põhjalikke uuringuid, leidis komisjon, et suundumused teatavate terastoodete impordis ähvardavad kahjustada ühenduse terasetootjaid ning kaitsmaks ühenduse huvisid oli vajalik sisse seada tagasiulatuva järelevalve süsteem. Komisjoni määrusega (EÜ) nr 1695/2002 loodi tagasiulatuv järelevalvesüsteem neljateistkümnele terastootele, [5] nimelt: elektrotehnilistele lehtterastele (GOES-terasest erinevatele), metallpinnatud lehtterastele, orgaanilise kattega teraslehtedele, tinatatud valtsprofiilidele, kvartovaltslehtedele, laiadele valtsteraslattidele, legeerimata ning legeeritud terasest peenprofiilidele ja peensorditerasele, sarrusterasele, roostevabale sordi- ja peensorditerasele, roostevabale peenele ümarterasele ja terastraadile, terasest gaasitorudele ja õõnesprofiilidele (kõike on üksikasjalikumalt kirjeldatud eespool nimetatud määruse lisas 1). (2) Komisjoni määruse (EÜ) nr 1695/2002 põhjenduses 64 kinnitab komisjon, et järelevalvemeetmete rakendamine peaks toimuma samasuguse kestusega, nagu toimivad komisjoni määrusega (EÜ) nr 1694/2002 kehtestatud otsustavad kaitsemeetmed teatavate terastoodete suhtes. [6] Komisjoni määrusega (EÜ) nr 2142/2003 lõpetati alates 8. detsembrist 2003 kõnealuste otsustavate kaitsemeetmete toimimine. [7] Eelnevast järeldades tuleks nüüd ka järelvalvemeetmed lõpetada, ON VASTU VÕTNUD KÄESOLEVA MÄÄRUSE: Artikkel 1 Komisjoni määruse (EÜ) nr 1695/2002 artikkel 3 tunnistatakse käesolevaga kehtetuks. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. veebruar 2004 Komisjoni nimel komisjoni liige Pascal Lamy [1] EÜT L 349, 31.12.1994, lk 53. [2] EÜT L 286, 11.11.2000, lk 1. [3] EÜT L 67, 10.3.1994, lk 89. [4] ELT L 65, 8.3.2003, lk 1. [5] EÜT L 261, 28.9.2002, lk 124. [6] EÜT L 261, 28.9.2002, lk 1. [7] ELT L 321, 6.12.2003, lk 11. --------------------------------------------------
Euroopa Liidu Teataja L 039 , 11/02/2004 Lk 0012 - 0012



Komisjoni määrus (EÜ) nr 229/2004, 10. veebruar 2004, millega kehtestatakse erand määrusest (EÜ) nr 565/2002 küüslaugu impordi litsentsitaotluste esitamise osas perioodi 2004–2005 esimesel veerandil. EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] eriti selle artikli 31 lõiget 2, ning arvestades järgmist: (1) Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia (edaspidi "uued liikmesriigid") importijad saavad kasu korraldustest mis on ära toodud komisjoni 2 aprilli 2002 aasta määruses (EÜ) nr 565/2002, millega kehtestatakse kolmandatest riikidest imporditava küüslaugu tariifikvootide haldamise meetod ja päritolusertifikaatide süsteem. [2] (2) selleks, et tagada kvootide korrektne kasutus ja anda uute liikmesriikide traditsioonilistele importijatele võimalus esitada taotlus küllaldasteks kogusteks impordiperioodi 2004 – 2005 esimeseks veerandiks, tuleb vastu võtta sätted litsentsitaotluste esitamise kuupäevade osas. (3) käesolevas määruses sätestatud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Erandina määruse (EÜ) nr 565/2002 artikli 5 lõikest 2 esitavad importijad oma impordilitsentsi taotlused impordiperioodi 2004 – 2005 esimese veerandi kohta pädevatele riigiasutusele alates 3 maist 2004 aastal kuni viimase augustikuu reedeni 2004 aastal (mõlemad kuupäevad kaasa arvatud). Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. veebruar 2004 Komisjoni nimel komisjoni liige Franz Fischler [1] EÜT L 297, 21.11.96, lk 1. Määrust on viimati muudetud komisjoni määrusega (EÜ) nr 47/2003 (ELT L 7, 11.01.03, lk 64). [2] EÜT L 86, 03.04.02, lk 11. --------------------------------------------------
Komisjoni määrus (EÜ) nr 263/2004,

16. veebruar 2004,

millega pikendatakse süvavee korallriffide kaitset traalimise mõjude eest Šotimaast loodesse jääval alal käsitleva määruse (EÜ) nr 1475/2003 kohaldamist kuue kuu võrra

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta [1], eriti selle artikli 7 lõiget 1,

ning arvestades järgmist:

(1) Vahetu oht Darwini küngaste nime all tuntud süvaveekorallikogumite säilimisele tingis määruse (EÜ) nr 2371/2002 artiklis 7 sätestatud erakorralise menetluse alusel komisjoni 20. augusti 2003 määruse (EÜ) nr 1475/2003 vastuvõtmise, mis käsitleb süvaveekorallriffide kaitset traalimise mõjude eest Šotimaast loodesse jääval alal [2].

(2) Määrus (EÜ) nr 2371/2002 sätestab, et erakorralised meetmed ei tohi kesta kauem kui kuus kuud ja et komisjon võib teha uue otsuse, et pikendada neid uueks kuni kuue kuu pikkuseks perioodiks.

(3) Et pakkuda asjaomasele elupaigale alalist kaitset, tegi komisjon ettepaneku võtta vastu määrus, mis muudaks määrust (EÜ) nr 850/98 [3], mis käsitleb süvavee korallriffide kaitset traalimise mõjude eest Šotimaast loodesse jääval alal [4].

(4) Seda määrust võidakse enne määruse (EÜ) nr 1475/2003 kohaldamise kehtivusaja lõppu mitte vastu võtta. Vahepealse aja jooksul ohud Darwini küngaste säilimisele püsivad.

(5) Seepärast on asjakohane pikendada määruses (EÜ) nr 1475/2003 sätestatud erakorralisi meetmeid kuue kuu võrra,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1475/2003 kohaldamist pikendatakse kuni 22. augustini 2004.

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 16. veebruar 2004

Komisjoni nimel

komisjoni liige

Franz Fischler

[1] EÜT L 358, 31.12.2002, lk 59.

[2] ELT L 211, 21.8.2003, lk 14.

[3] EÜT L 125, 27.4.1998, lk 1.Määrust on viimati muudetud määrusega (EÜ) nr 973/2001 (EÜT L 137, 19.5.2001, lk 1).

[4] KOM(2003) 519.

--------------------------------------------------